Felhívás
a rendszeres gyermekvédelmi kedvezményben részesülő, hátrányos helyzetű és halmozottan hátrányos helyzetű gyermekek részére
a 2023/2024. tanév tavaszi tanítási szünetének időtartamára vonatkozó szünidei gyermekétkeztetés biztosítása céljából

Zalaegerszeg Megyei Jogú Város Önkormányzata a gyermekek védelméről és a gyámügyi igazgatásról szóló 1997. évi XXXI. törvény, és a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet alapján szünidei gyermekétkeztetés keretében ingyenes ebédet biztosít a szülő, törvényes képviselő kérelmére

bölcsődés, azaz öt hónapos kortól a 18. életév betöltéséig a hátrányos helyzetű és a rendszeres gyermekvédelmi kedvezményben részesülő, halmozottan hátrányos helyzetű gyermekek

részére az alábbiak szerint:

A 2023/2024. tanév tavaszi tanítási szünetének időtartamára vonatkozó szünidei gyermekétkeztetés igénybevételének lehetősége:
A szünidei étkezést igényelhetik azon hátrányos helyzetű és rendszeres gyermekvédelmi kedvezményben részesülő, halmozottan hátrányos helyzetű gyermekek, akinek hátrányos vagy halmozottan hátrányos helyzete a jogszabályokban meghatározottak szerint fennáll.

A 2023/2024. tanév tavaszi tanítási szünetének időtartamára vonatkozó szünidei gyermekétkeztetés biztosításának időtartama:
2024. március 28.; április 2., 3., 4., 5. (iskolai tavaszi szünet 5 munkanapja)

A 2023/2024. tanév tavaszi tanítási szünetének időtartamára vonatkozó szünidei gyermekétkeztetés igénybevételének helyszíne:
Kaffka Margit Tagkollégium
8900 Zalaegerszeg, Puskás T. u. 2. 

A 2023/2024. tanév tavaszi tanítási szünetének időtartamára vonatkozó szünidei gyermekétkeztetés igénybevételének módja:
„Nyilatkozat a Gyvt.21/C. §-a szerinti szünidei gyermekétkeztetés igénybevételéhez” elnevezésű nyomtatvány kitöltése, aláírva az ellátást igénylő szülő, más törvényes képviselő részéről.

A nyilatkozatok személyes leadásának határideje, címe:
2024. március 14. (csütörtök)
Zalaegerszegi Család- és Gyermekjóléti Központ
8900 Zalaegerszeg, Apáczai Csere János tér 5.

A 2023/2024. tanév tavaszi tanítási szünetének időtartamára vonatkozó szünidei gyermekétkeztetés biztosításának módja:
A szünet időtartamára eső munkanapokon a déli meleg főétkezés helyben történő elfogyasztása 11-12 óra között. (Ha az étel helyben történő elfogyasztását a gyermek előre nem látható hiányzása, betegsége vagy egyéb ok akadályozza, a részére biztosított ételt a szülő elviheti!)

Mivel az ingyenes szünidei gyermekétkeztetés biztosítása közpénzből történik, határozottan kérjük, hogy ha nem kívánja a megjelölt időpontok bármelyikében az étkezést igénybe venni, úgy azt feltétlenül mondja le az ingyenesen hívható zöldszámon (06-80-210-411) az étkezést megelőző nap 08.30-ig, hogy ezzel elkerülhessük a közpénzek pazarlását! 

A bölcsődés és óvodás korú gyermek esetén a szünidei gyermekétkeztetés a következő időszakra vehető igénybe: a bölcsődei ellátást nyújtó intézmény és az óvoda zárva tartásának időtartama alatti munkanapokon. (A bölcsőde és az óvoda esetleges zárva tartásáról az intézményekben kérhet felvilágosítást!)

Amennyiben rendszeres gyermekvédelmi kedvezményre jogosult gyermeke/i részére a szünidei gyermekétkeztetést igénybe kívánja venni és gyermeke/i hátrányos, halmozottan hátrányos helyzete még nem került megállapításra, úgy ez irányú kérelmét Zalaegerszeg Megyei Jogú Város Polgármesteri Hivatala Szociális és Igazgatási Osztályán (Zalaegerszeg, Ady u. 15.) ügyfélfogadási időben terjesztheti elő.

A beadásnál kérjük vegye figyelembe az ügyintézés időtartamát is.
Ügyfélfogadási idő: Kedd, péntek: 8 – 12 óra, Szerda, csütörtök: 13 – 16.30 óra között.

Diétás étrend – az intézményi gyermekétkeztetéshez hasonlóan – szakorvosi igazolással alátámasztva igényelhető!